Rikunarita-ORG/Wikinium huggingface dataset:
# Louisville (Kentucky)

Louisville, Kentucky
**Louisville** je najväčšie mesto amerického štátu Kentucky. Podľa spôsobu, akým sa počíta počet obyvateľov, je to 16. alebo 27. najväčšie mesto v USA. Samotné mesto má okolo 700-tisíc obyvateľov, s aglomeráciou 1,2 milióna. Osada, ktorá sa nachádzala na území dnešného mesta, bola založená v roku 1778. Nachádza sa na hranici medzi štátmi Kentucky a Indiana a má rozlohu 1 032 km².

## Osobnosti mesta

* Muhammad Ali (\* 1942), boxer
* Sean Young, herečka (\* 1959)
* James Kottak (\* 1962), bubeník, člen hardrockovej skupiny Scorpions
* Nicole Scherzingerová (\* 1978), speváčka
* Jennifer Lawrence (\* 1990), herečka

## Partnerské mestá

* La Plata, Argentína
* Mainz, Nemecko
* Montpellier, Francúzsko
* Perm, Rusko
* Quito, Ekvádor
* Tamale, Ghana
* Ťiou-ťiang, Čína

## Iné projekty

Commons* Commons ponúka multimediálne súbory na tému **Louisville (Kentucky)**
# Lokus (genetika)

**Lokus** alebo **génový lokus** alebo **génové miesto** je úsek molekuly DNA (chromozómu) obsahujúci jeden gén. Forma génu na lokuse predstavuje alelu. Na základe toho môžu byť jedinci s rovnakými alelami (homozygoti recesívni alebo dominantní) alebo s rozdielnymi (heterozygoti). Na jednom lokuse sa môže nachádzať jedna alebo viac alel. Lokus na chromozóme sa zapisuje v tvare: 6p21.3 (kde 6 – číslo chromozómu, p – krátke ramienko, 21 – číslo prúžku, 3 – konkretná pozícia v prúžku).
# Snemovňa reprezentantov Spojených štátov

Oficiálna pečať Snemovne reprezentantov Spojených štátov
**Snemovňa reprezentantov Spojených štátov** je jedna z komôr Kongresu Spojených štátov. Je zložená zo zástupcov jednotlivých štátov na 2 roky. Miesta sa delia medzi členské štáty na základe počtu ich obyvateľov. V súčasnosti má 435 členov. Členom Snemovne reprezentantov môže byť osoba, ktorá má najmenej 25 rokov, je 7 rokov občanom USA a obyvateľom štátu, za ktorý bude volená. Predseda snemovne reprezentantov (angl. "Speaker of the House") má veľké disciplinárne právomoci.

Budova Kapitolu, sídla Kongresu Spojených štátov
Počet 435 sa ustálil v roku 1910 na základe v poradí už 13. sčítanía obyvateľstva, ktoré sa v súlade s čl. l, odd. 2 Ústavy USA koná každých desať rokov. Počas 87. Kongresu sa počet jeho členov dočasne zvýšil na 437, aby novo prijaté štáty Havaj a Aljaška mohli vyslať do tohto orgánu po jednom zástupcovi. Ďalšie zvyšovanie počtu členov snemovne už nie je želateľné - pretože, ako ukazuje aj príklad veľkej britskej Dolnej snemovne - vo veľkých orgánoch sa ťažko udržuje potrebná disciplína. Ústava USA obmedzuje počet reprezentantov tak, aby jeden reprezentant nezastupoval viac ako 30 000 voličov. Na základe tvorby volebných obvodov však v minulosti dochádzalo k tomu, že kým jeden reprezentant v konkrétnom štáte zastupoval viac ako 900 000 voličov, ďalší z toho istého štátu iba napríklad 175 000 voličov. V roku 1969 však Najvyšší súd vyhlásil zákon štátu Missouri, ktorý povoľoval maximálne 3,1% odchýlku od celoštátneho priemeru v počte voličov pripadajúcich na jeden volebný obvod, za protiústavný. Najvyšší súd v tomto rozhodnutí konštatoval, že rozdielom vo veľkosti jednotlivých volebných obvodov je možné zabrániť, a preto pokiaľ takého rozdiely vzniknú, sú protiústavné. Tým vlastne interpretoval aj svoje predchádzajúce rozhodnutie požadujúce, aby pri voľbách do Kongresu dochádzalo "v maximálnej možnej miere k zrovnoprávneniu hlasov všetkých voličov". Zákon z roku 1967 zrušil spôsob volieb do Kongresu, ktorý umožňoval, aby sa reprezentanti volili na území celého štátu, a zaviedol vytváranie volebných obvodov (to sa samozrejme neuplatňuje v prípade, že niektorý štát vysiela do Kongresu iba jedného reprezentanta).

Zasadanie Snemovne reprezentantov
Ak reprezentant počas výkonu svojej funkcie zomrie, alebo ak sa vzdá svojho mandátu, guvernér štátu je povinný vyhlásiť osobitné voľby, ktorými sa doplní uvoľnené miesto na zvyšok funkčného obdobia. Každý reprezentant má pri hlasovaní v snemovni jeden hlas. Okrem zástupcov jednotlivých štátov je v Snemovni reprezentantov aj zástupca (resident commissioner) z Portorika a ďalší zástupcovia z hlavného mesta Washington, Americkej Samoy, Guamu a Amerických Panenských ostrovov. Všetci títo zástupcovia majú rovnaké oprávnenia ako ostatní reprezentanti pochádzajúci z jednotlivých štátov USA, s výnimkou hlasovacieho práva.

## Pozri aj

* Kongres Spojených štátov
* Senát Spojených štátov

## Iné projekty

Commons* Commons ponúka multimediálne súbory na tému **Snemovňa reprezentantov Spojených štátov**

## Externé odkazy

* Oficiálna stránka Snemovne
# Nancy Reaganová

|  |
| --- |
| Nancy Reaganová |
|  |
|  |
| 42. prvá dáma USA |
| **V úrade** 20. január 1981 – 20. január 1989 |
|

|  |  |  |  |  |  |  |
| --- | --- | --- | --- | --- | --- | --- |
|  |  | Rosalynn Carterová
 |  | Barbara Bushová
 |  |  |

 |
| Biografické údaje |
| Rodné meno | Anne Frances Robbins |
| Narodenie | 06.07.19216. júl 1921 New York, New York, USA |
| Úmrtie | 6. marec 2016 (94 rokov) Los Angeles, Kalifornia, USA |
| Alma mater | Smith College |
| Vierovyznanie | presbyteriánska cirkev |
| Rodina |
| Manžel |
Ronald Reagan |
| Deti | Patricia Ann (\* 1952) Ronald Prescott (\* 1958) |
| Odkazy |
|  | Nancy Reaganová (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**Nancy Davis Reaganová** (\* 6. júl 1921, New York, New York, USA – † 6. marec 2016, Los Angeles, Kalifornia) bola americká herečka, manželka 40. prezidenta USA Ronalda Reagana. Bola prvou dámou USA v rokoch 1981 až 1989.

## Referencie

## Iné projekty

Commons* Commons ponúka multimediálne súbory na tému **Nancy Reaganová**

## Externé odkazy

* Nancy Reaganová v Česko-Slovenskej filmovej databáze
* Nancy Reaganová v Internet Movie Database (po anglicky)
* Biografia na stránke Bieleho domu Archivované 2014-08-01 na Wayback Machine

## Zdroj

*Tento článok je čiastočný alebo úplný preklad článku Nancy Reaganová na českej Wikipédii.*
# Geraldine Pageová

| Geraldine Pageová |
| --- |
|  |
| Geraldine Page (1956) |
| **Celé meno** | Geraldine Sue Page |
| **Narodenie** | 22. november 1924 Kirksville, Missouri, USA |
| **Úmrtie** | 13. jún 1987 (62 rokov) New York, USA |
| **Povolanie** | herečka, speváčka |
| **Roky pôsobenia** | 1952 – 1987 |
| **Manžel** | Alexander Schneider (1954 – 1957) Rip Torn (1963 – 1987) |
| **Deti** | Angelica Page Tony Torn Jon Torn |
|  |
| **Ocenenia** |
| **Cena Akadémie** |
| Najlepšia herečka v hlavnej úlohe 1985 *Cesta do Bountifulu* |
| **BAFTA Awards** |
| Najlepšia herečka vo vedľajšej úlohe 1978 *Interiéry* |
| **Cena Emmy** |
| Najlepšia herečka 1969 *The Thanksgiving Visitor*Najlepšia herečka 1967 *ABC Stage 67* |
| **Zlatý glóbus** |
| Najlepšia herečka 1962 *Sladký vták mladosti* /center>Najlepšia herečka 1961 *Summer and Smoke* |
|

|  |  |
| --- | --- |
|  |  Filmový portál  Divadelný portál  Biografický portál |

 |

**Geraldine Sue Pageová** (angl. Geraldine Page; \* 22. november 1924, Kirksville, Missouri – † 13. jún 1987, New York) bola americká divadelná a filmová herečka, držiteľka Oscara za najlepší ženský herecký výkon z roku 1985 za film *Cesta do Bountifulu*.

## Filmografia (výber)

* 1953 *Hondo*
* 1961 *Summer and smoke*
* 1963 *Toys in the Attic*
* 1964 *Dear Heart*
* 1966 *You're a Big Boy Now*
* 1967 *The Happiest Millionaire*
* 1969 *Whatever Happened to Aunt Alice?*
* 1970 *The Beguiled*
* 1975 *The Day of the Locust*
* 1977 *The Rescuers*
* 1978 *Interiors*
* 1982 *The Blue and the Gray*
* 1984 *The Pope of Greenwich Village*
* 1985 *The Bride*
* 1985 *White Nights*
* 1985 *The Trip to Bountiful*

## Iné projekty

Commons* Commons ponúka multimediálne súbory na tému **Geraldine Pageová**

## Externé odkazy

* Geraldine Page v Česko-Slovenskej filmovej databáze
* Geraldine Page v Kinoboxe
* Geraldine Page v Internet Movie Database (po anglicky)

## Zdroj

*Tento článok je čiastočný alebo úplný preklad článku Geraldine Page na českej Wikipédii.*
# Dennis Hopper

| Dennis Hopper |
| --- |
|  |
| **Celé meno** | Dennis Lee Hopper |
| **Narodenie** | 17. máj 1936 Dodge City, Kansas, USA |
| **Úmrtie** | 29. máj 2010 (74 rokov) Venice, Kalifornia, USA |
| **Povolanie** | herec, režisér, umelec |
| **Roky pôsobenia** | 1955 - 2009 |
| **Manželka** | Brooke Hayward (1961–1969) Michelle Phillips (1970) Daria Halprin (1972–1976) Katherine LaNasa (1989–1992) Victoria Duffy (1996–2010) |
|

|  |  |
| --- | --- |
|  |  Filmový portál  Biografický portál |

 |

**Dennis Lee Hopper** (\* 17. máj 1936, Dodge City, Kansas, USA – † 29. máj 2010, Venice, Kalifornia, USA) bol americký herec, režisér a umelec.

Jeho rodičmi boli Jay Millard Hopper a Marjorie Mae Hopper. V roku 1946 sa rodina presťahovala do Kansas City v štáte Missouri a v roku 1950 do San Diega v Kalifornii, kde sa mladý Hopper prvýkrát stretol s divadelným umením v tamojšom "Old Globe Theatre".

Prvýkrát sa objavil v roku 1955 v televízii a v dvoch filmoch s Jamesom Deanom, *Rebel bez príčiny* (1955) a *Obor* (1956). V nasledujúcich desiatich rokoch sa Hopper často objavoval v epizódnych úlohách v televízii a koncom 60. rokov aj vo vedľajších úlohách v niekoľkých filmoch. Režíroval a hlavnú úlohu stvárnil vo filme *Bezstarostná jazda* (1969), s ktorým získal hlavnú cenu na Filmovom festivale v Cannes a bol nominovaný na Oskara za najlepší originálny scenár ako spoluautor scenára k tomuto filmu.

Dennis Hopper podľahol rakovine prostaty 29. mája 2010. Bol päťkrát ženatý a bol otcom niekoľkých detí.

## Referencie

## Literatúra

* DAWSON, Nick (ed.): *Dennis Hopper: Interviews.* Jackson, Ms. : University Press of Mississippi, 2012. xliv + 222 s. ISBN 978-1-61703-655-2

## Iné projekty

Commons* Commons ponúka multimediálne súbory na tému **Dennis Hopper**

## Externé odkazy

* Dennis Hopper v Česko-Slovenskej filmovej databáze
* Dennis Hopper v Internet Movie Database (po anglicky)

## Zdroj

*Tento článok je čiastočný alebo úplný preklad článku Dennis Hopper na anglickej Wikipédii.*
# Shirley Knightová

| Shirley Knightová |
| --- |
|  |
| **Celé meno** | Shirley Knight Hopkins |
| **Narodenie** | 5. júl 1936 Goessel, Kansas, Spojené štáty |
| **Úmrtie** | 22. apríl 2020 (83 rokov) San Marcos, Texas, Spojené štáty |
| **Povolanie** | herečka |
| **Roky pôsobenia** | 1959 – 2018 |
|

|  |  |
| --- | --- |
|  |  Filmový portál  Divadelný portál  Biografický portál |

 |

**Shirley Knight** (\* 5. júl 1936, Goessel, Kansas, USA – † 22. apríl 2020, San Marcos, Texas, USA) bola americká herečka a speváčka.

## Životopis

**Raný život**

Narodila sa a vyrastala v Kansase. V jedenástich rokoch sa začala venovať opernému spevu. V štrnástich rokoch napísala poviedku, ktorá vyšla v národných novinách. Svoju filmovú kariéru začala v roku 1959, kvôli ktorej odcestovala do New Yorku.

**Kariéra**

V roku 1961 hrala v dráme *The Dark at the Top of the Stairs* za ktorú bola nominovaná na Academy Awards v kategórií Najlepšia herečka vo vedľajšej úlohe. Nomináciu v rovnakej kategórií získala aj v roku 1963 za jej herecký výkon vo filme *Sweet Bird of Youth*.

V roku 1995 získala ocenenie Zlatý glóbus za jej herecký výkon vo filme *Indictment: The McMartin Trial*.

**Osobný život**

Knightová sa vydala za amerického herca Genom Perssona v roku 1959. Ich manželstvo bolo rozvedené v roku 1969. Mali spolu jedno dieťa, herečku Kaitlin Hopkins.

Druhé manželstvo mala s anglickým spisovateľom Johnom Hopkinsom, a to od roku 1969 až jeho smrti v roku 1998. Spolu s Hopkinsom vychovali jej dcéru z prvého manželstva, ktorá neskôr používala aj Hopkinsonovo priezvisko.

**Úmrtie**

Zomrela dňa 22. apríla 2020 prirodzenou smrťou v dome svojej dcéry Kaitlin. V čase smrti mala 83 rokov.

## Iné projekty

Commons* Commons ponúka multimediálne súbory na tému **Shirley Knightová**

## Externé odkazy

* Shirley Knightová v Internet Movie Database (po anglicky)
* Shirley Knightová v Česko-Slovenskej filmovej databáze

## Zdroj

*Tento článok je čiastočný alebo úplný preklad článku Shirley Knight na anglickej Wikipédii.*
# Ichtyológia

**Ichtyológia** (gr. *Ichthys* - ryba) je náuka, veda o rybách. Vedec pracujúci v tomto obore zoológie sa nazýva **ichtyológ**. Výskum ichtyológie zahŕňa približne 32200 (stav 2012) žívočíšnych druhov, najmä kostnaté ryby (kapor, tuniak) a drsnokožce (paryby; žralok, raja).

## Iné projekty

CommonsWikislovník* Commons ponúka multimediálne súbory na tému **Ichtyológia Wikislovník ponúka heslo **Ichtyológia**
# AMC

|  |
| --- |
| AMC |
|  |
| Krajina |  USA |
| Začiatok vysielania | 1. október 1984 |
| Slogan | Something More. |
| Príjem | satelit káblová televízia IPTV |
| Člen skupiny | AMC Networks |
| Webstránka | www.amctv.com |

**AMC** je americká káblová televízia. AMC vysiela od 1. októbra 1984, do roku 2002 pod názvom **"American Movie Classics"**, od 2002 len AMC, kvôli zmene zamerania cieľovej skupiny. Stanica vysiela hlavne filmy a pôvodnú tvorbu.

## Seriály

### Pripravované

* *The Terror* (2018)

### Aktuálne vysielané

* *Better Call Saul* (2015 – súčasnosť)
* *Humans* (2015 – súčasnosť)
* *Fear the Walking Dead* (2015 – súčasnosť)
* *Into the Badlands* (2015 – súčasnosť)
* *Preacher* (2016 – súčasnosť)
* *The Son* (2017 – súčasnosť)
* *Loaded* (2017 – súčasnosť)

### Ukončené

* *The Walking Dead* (2010 – 2022)
* *Remember WENN* (1996 – 1998)
* *The Lot* (1999 – 2001)
* *Hustle* (2004 – 2012)
* *Mad Men* (2007 – 2015)
* *Perníkový tatko* (2008 – 2013)
* *Rubicon* (2010)
* *Zločin* (2011 – 2013)
* *Peklo na kolesách* (2011 – 2016)
* *Low Winter Sun* (2013)
* *TURИ: Washington's Spies* (2014 – 2017)
* *PC Rebeli* (2014 – 2017)
* *Feed the Beast* (2016)
# Kiahne

O iných významoch výrazu *Kiahne* pozri *Kiahne (rozlišovacia stránka)*.
Obeť pravých kiahní
**Kiahne** alebo **pravé kiahne** alebo **variola** (lat. variola, angl. smallpox, čes. pravé neštovice (černé neštovice)) sú vysoko nákazlivá smrteľná choroba, ktorá je spôsobovaná vírusmi.

Ide o infekčné vírusové ochorenie s inkubačnou dobou 8 až 12 dní, prenášané kvapôčkovou infekciou, šatstvom, výlučkami alebo vyrážkou chorého. Ochorenie bolo vďaka vakcinačnému programu WHO eradikované (zneškodnené) v roku 1979. Pri ťažkých klasických formách ochorenia bola smrtnosť často až 25 %. Kiahne sú charakteristické typickým chorobným priebehom s typickými zmenami na koži.

Vírusy pravých kiahní boli v minulosti používané ako biologická zbraň, napríklad Američania predávali Indiánom prikrývky nimi infikované.

## Prejavy choroby

Medzi symptómy ochorenia patria:

* vyrážky, objavujú sa asi 4. deň od začiatku infekcie ako okrúhle červené škvrny (lek. *macula*) na tele a sliznici meniace sa na pupence (lek. *papula*), ktorých je viac na okraji tela, za 2 dni sa zmenia na pľuzgieriky (lek. *vesicula*) veľké až 5 milimetrov, na 7. až 9. deň od začiatku ochorenia vznikajú chrasty (lek. *crusta*), ktoré odpadávajú, a vznikajú jazvy
* bolesť hlavy
* teploty a horúčky.

## Delenie kiahní

Rozlišujú sa tri formy ochorenia:

* nebezpečné pravé kiahne (variola major)
* menej nebezpečný alastrim (variola minor).
* východoafrické kiahne

| Ochorenie |
medicínsky názov |
pôvodca |
úmrtnosť |
| --- | --- | --- | --- |
|
pravé kiahne, variola
(špeciálna forma sa nazýva čierne kiahne) |
Variola vera, Variola major |
Orthopoxvirus variola |
10 *–* 90 %, v závislosti od kmeňa |
|
alastrim |
Variola minor, Alastrim |
Orthopoxvirus alastrim |
1 *–* 5 % |
|
východoafrické kiahne |
? |
? |
5 % |

Kiahne treba odlišovať od dobre liečiteľného vírusového ochorenia ovčie kiahne čiže **varicela** (po lat. *varicella*, po angl. *chickenpox*).

## Referencie

## Iné projekty

CommonsWikislovník* Commons ponúka multimediálne súbory na tému **Kiahne Wikislovník ponúka heslo **Kiahne**

## Externé odkazy

* WHO (po anglicky)
* Immunization Schedule Archivované 2005-04-05 na Wayback Machine (po anglicky)
# Ottawa (Illinois)

Centrum mesta
**Ottawa** je mestečko v americkom štáte Illinois. V roku 2000 malo 18 307 obyvateľov.

## Osobnosti mesta

* Terrence Malick (\* 1943), filmový režisér
* Stephen Louis Brusatte (\* 1984), paleontológ

## Iné projekty

Commons* Commons ponúka multimediálne súbory na tému **Ottawa (Illinois)**

## Externé odkazy

* Oficiálna stránka
# Calvin Coolidge

|  |
| --- |
| Calvin Coolidge |
|  |
|  |
| 30. prezident USA |
| **V úrade** 2. august 1923 – 4. marec 1929 |
| Viceprezident | Charles G. Dawes |
|

|  |  |  |  |  |  |  |
| --- | --- | --- | --- | --- | --- | --- |
|  |  | Warren G. Harding
 |  | Herbert Hoover
 |  |  |

 |
| Biografické údaje |
| Narodenie | 4. júl 1872 Plymouth, Vermont, USA |
| Úmrtie | 5. január 1933 (60 rokov) Northampton, Massachusetts, USA |
| Politická strana | republikán |
| Profesia | právnik, štátnik |
| Národnosť | americká |
| Rodina |
| Manželka |
Grace Coolidge |
| Odkazy |
|  | Calvin Coolidge (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**John Calvin Coolidge, Jr.** (\* 4. júl 1872, Plymouth, Vermont, USA – † 5. január 1933, Northampton, Massachusetts) bol 33. (1921-1923) viceprezident a 30. (1923-1929) prezident USA. Do úradu prezidenta nastúpil po smrti Warren G. Hardinga.

## Iné projekty

Commons* Commons ponúka multimediálne súbory na tému **Calvin Coolidge**
# Albert Abraham Michelson

Nositeľ Nobelovej ceny

|  |
| --- |
| Albert Abraham Michelson |
| americký fyzik |
|  |
| Narodenie | 19. december 1852 Strzelno, Prusko (dnes Poľsko) |
| Úmrtie | 9. máj 1931 (78 rokov) Pasadena, Kalifornia, USA |
| Podpis |  |
| Odkazy |
| Projekt Gutenberg | Albert Abraham Michelson (plné texty diel autora) |
| Commons |  Albert Abraham Michelson |
|

|  |  |
| --- | --- |
|  |  Biografický portál |

 |

**Albert Abraham Michelson** (\* 19. december 1852, Strzelno, Prusko (dnes Poľsko) – † 9. máj 1931, Pasadena, Kalifornia, USA) bol americký fyzik. Je známy najmä vďaka meraniu rýchlosti svetla a tzv. Michelson-Morleyovmu experimentu. V roku 1907 mu bola udelená Nobelova cena za fyziku, čím sa stal prvým nositeľom Nobelovej ceny z USA vo vedeckej disciplíne.

## Iné projekty

Commons* Commons ponúka multimediálne súbory na tému **Albert Abraham Michelson**
# Konferencia v Seneca Falls

**Konferencia v Seneca Falls** bola prvá konferencia o právach žien, ktorá sa konala v roku 1848 v štáte New York.

## Prípravy

Jedna z prvých feministiek Elizabeth Cady Stantonová sa v roku 1840 stretla so zapálenou abolicionistkou Lucretiou Mottovou na protiotrokárskej konferencii v Londýne. Od samého začiatku konferencie bolo jasné, že ženské delegátky nie sú vítané. Na protest proti tomu, že im v rámci konferencie zabránili prehovoriť a vystúpit spolu s ďalšími delegátkami opustili zasadaciu sieň. Vtedy Cady Stantonová navrhla Mottovej, aby zvolali zjazd za ženské práva, ktorý by sa zaoberal sociálnymi, občianskymi a náboženskými právami žien. V roku 1848 tak obe zorganizovali prvý zjazd o právach žien v Seneca Falls v štáte New York.

## Priebeh

Na konferenciií Cady Stantonová predložila "Deklaráciu citov", ktorá parafrázovala Deklaráciu nezávislosti, a ktorá vymenúvala 18 sťažností na utláčanie mužmi. Medzi nimi sa napríklad uvádzalo, že vydaté ženy, ktoré opustili manžela alebo podali žiadosť o rozvod, stratili všetky práva na svoje deti. Po rozvode si žena mohla zarábať na živobytie iba písaním alebo vyučovaním. Žena nemohla svedčiť proti svojmu manželovi na súde. Vydaté ženy, ktoré pracovali v továrňach, si nemohli ponechať svoj zárobok, ale museli ho odovzdávať manželovi. Po sobáši všetok majetok, ktorý patril žene za slobodna, automaticky prechádzal na manžela. Majetné slobodné ženy platili dane, ale nemali právo voliť tvorcov zákonov vyrubujúcich dane; teda v podstate rovnaký dôvod, prečo sa americké kolónie odtrhli od Velkej Británie.

Účastníčky zjazdu jednohlasne schválili všetky rezolúcie s výnimkou rezolúcie o volebnom práve žien. Tú odhlasovali až po zápalistom prejave černošského abolicionistu Fredericka Douglassa. Napriek tomu väčšina účastníčok s myšlienkou volebného práva žien nesúhlasila.

## Výsledky

Cady Stantonová si v Seneca Falls získala meno skvelej obhajkyne ženských práv. O veľa rokov neskôr uviedla, že si čoskoro uvedomila, že bez volebného práva ženy nikdy nedosiahnu svoj cieľ - rovnoprávnosť s mužmi. Vzala si za vzor abolicionistického reformátora Williama Lloyda Garrisona a pochopila, že kľúčom k úspechu v každom úsilí je zmena verejnej mienky, a nie jednotlivé akcie.

Tým, že zjazd v Seneca Falls pomohol ženám uvedomiť si ich nespravodlivé postavenie, stal sa katalyzátorom budúcich zmien.

## Referencie

* An Outline of American History, Cincotta, Howard (ed.), United States Information Agency, 1994 Archivované 2008-07-08 na Wayback Machine
# James Bryce

|  |
| --- |
| James Bryce |
|
britský politik, diplomat, právnik a historik |
| Narodenie | 10. máj 1838 Belfast |
| Úmrtie | 22. január 1922 (83 rokov) Sidmouth |
| Podpis |  |
| Odkazy |
| Projekt Gutenberg | James Bryce (plné texty diel autora) |
| Commons |  James Bryce |
|

|  |  |
| --- | --- |
|  |  Britský portál  Biografický portál |

 |

**James Bryce** (\* 10. máj 1838, Belfast, Írsko, Spojené kráľovstvo – † 22. január 1922, Sidmouth, Devon, South West England, Anglicko, Spojené kráľovstvo) bol britský politik, diplomat, právnik a historik.

Pred vstupom do parlamentu pôsobil ako profesor práva na univerzite v Oxforde. V roku 1880 sa stal členom parlamentu za Liberálnu stranu. V rokoch 1907-1913 bol britským veľvyslancom v USA.

Jeho najznámejšou akademickou prácou bolo dielo *Americké bohatstvo* (*The American Commonwealth* ), prvýkrát publikované v roku 1888.

## Iné projekty

Commons* Commons ponúka multimediálne súbory na tému **James Bryce**